Document ID: 32006D0282

32006D0282
L 104/40
JURNALUL OFÍCIAL AL UNIUNII EUROPENE
DECIZIA COMISIEI
din 4 aprilie 2006
de modificare a Deciziei 2004/450/CE în ceea ce privește cerințele comune aplicabile conținutului cererilor de finanțare comunitară pentru programele de combatere sau de eradicare și de control privind EST
[notificată cu numărul C(2006) 1247]
(Text cu relevanță pentru SEE)
(2006/282/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul sanitar-veterinar (1), în special articolul 24 alineatul (11),
întrucât:
(1)
Decizia 90/424/CEE stabilește procedurile referitoare la participarea financiară a Comunității la programe de eradicare și de control al anumitor boli animale enumerate în decizia menționată anterior.
(2)
Decizia 2004/450/CE a Comisiei din 29 aprilie 2004 de stabilire a cerințelor comune aplicabile conținutului cererilor de finanțare comunitară pentru programele de combatere sau de eradicare și de control privind bolile animalelor (2) stabilește informațiile pe care trebuie să le conțină cererile adresate Comisiei de statele membre.
(3)
Anexa III la Decizia 2004/450/CE stabilește cerințele comune referitoare la prezentarea programelor de eradicare și de control al encefalopatiilor spongiforme transmisibile (EST) cofinanțate de Comunitate. Anexa menționată anterior face referire la anumite dispoziții prevăzute în anexele III și VII la Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (3).
(4)
Anexele III și VII la Regulamentul (CE) nr. 999/2001 au fost modificate prin Regulamentele (CE) nr. 1492/2004 (4), (CE) nr. 36/2005 (5) și (CE) nr. 214/2005 (6) ale Comisiei. Prin urmare, Decizia 2004/450/CE ar trebui modificată pentru a ține seama de modificările aduse anexelor III și VII la Regulamentul (CE) nr. 999/2001.
(5)
Prin urmare, Decizia 2004/450/CE trebuie modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa III la Decizia 2004/450/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 4 aprilie 2006.

Labels: 0
15
6